Document ID: /roh_data/filtered/fineweb-2-filterrobots_roh.jsonl.gz/34208

Dapi il lockdown è creschida la dumonda suenter videos e maletgs cun pornografia d'uffants. Europol discurra d'in augment da 30%. Tenor l'Uffizi federal da polizia Fedpol haja dà en Svizra in augment tranter il mars ed il matg, scriva la NZZ am Sonntag.
La persecuziun da delinquents giaja pe zop. Las autoritads hajan manchentà dapi onns la tematica e sajan lunsch davent dals delinquents, hai num ord circuls d'investigaders. Quai conferma er in rapport intern da la Fedpol. Il fenomen da la criminalitad pedosexuala na vegnia betg renconuschì en sia dimensiun da tut ils posts involvids, hai num.